Суразмоўца лічыць, што інспектару па справах непаўнагадовых не трэба быць суровым. Важна наладзіць з юнымі выхаванцамі сяброўскія адносіны, знайсці магчымасць лішні раз пагаварыць па душах. Часта ў інспектара бывае школьны дзень, калі ён адпраўляецца на абход падшэфных, праводзіць прафілактычныя гутаркі з вучнямі, расказвае ім, у якіх прафесіях яны могуць вылучыцца, калі правільна сябе паводзіць, якая дзейнічае адказнасць за той ці іншы ўчынак. Асабліва яму падабаецца наведваць Крыўлянскую адзінаццацігодку, вучні якой, паводле яго слоў, амаль заўсёды ідуць на кантакт і грамадскі парадак парушаюць рэдка. Прадстаўнік міліцыі з’яўляецца для іх аўтарытэтам. Нягледзячы на маладосць, маёр многае ўмее, у яго вышэйшая адукацыя, закончыў Гродзенскі дзяржаўны аграрны ўніверсітэт, служыў у шэрагах беларускай арміі, дзе прыняў цвёрдае рашэнне звязаць свой лёс са службай у органах. Праходзіў вучобу ў Мінску, у цэнтры МУС Беларусі. Некалькі гадоў працаваў участковым інспектарам, абслугоўваў на-сельніцтва вёсак Сакі, Сакалова, Хмелева, Селішча, Рудка, Дзяменічы, Падлессе, іншых. Васіль Іванавіч актыўна ўдзельнічаў у спартыўных спаборніцтвах ад Жабінкаўскага РАУС у бегу, у эстафетах, шматбор’і, займаў прызавыя месцы: мае трэцяе ў бегу на абласных спаборніцтвах сярод райаддзелаў міліцыі.